Deweka Xarsakî ya dewa Conagî ya qezaya Xorxolî ya Çewlîgî de şewato ke vizêr  vejîyabi, pê tesîrê vayî vila beno.
Şarê çewlîgî vano seba ke nêzdîya nûqtaya şewatî de rayîr çîn o, erdî ra mudaxale zor o û wazenê hewa ra mudaxale bêro kerdene. Waro ke dormeyê ci pê daristanî girewte yo dû beno berz. Selahîyatdarî semedê hewnakerdişê şewatî mudaxale nêkenê. Şar pê îmkanano xo keno ke şewatî hewna bikero la mudaxaleyê hewayî hewce keno. Dîya zanayene ke eke verê şewatî nêro girwtene beno  şewato ke 6-7 kîlometre merkezê qeza ra dûrî de yo beno ke bipero waranê roniştişî.
Dêrsim
Hetê bînî ra Dêrsim de zî hema ke şewatê Xozatî nêameyo hewnakerdene perey Dereyê Rojî yê Dola Pilemûrîye de û vizêr zî Çirrê Firtina Velîyî yê Dola Munzurî de şewat vejîya. Hemwelatîyan da zanayene ke şewat badê vengê bombardumanî vejîya.
